

**Ventspils Centra sākumskolas pašnovērtējuma ziņojums**

|  |  |
| --- | --- |
|  Ventspilī, 2024. gada  |   |
| (vieta, datums) |   |

 SASKAŅOTS

Ventspils Izglītības pārvaldes vadītāja

Jana Bakanauska

**1.Izglītības iestādes vispārīgs raksturojums**

* 1. Izglītojamo skaits un īstenotās izglītības programmas 2023./2024. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot 2023./2024. māc.g. (01.09.2023.)  | Izglītojamo skaits, noslēdzot 2023./2024.māc.g.(31.05.2024.) |
| Nr. | Licencēšanasdatums |
| Pamatizglītības 1. posma (1.–6. klase) izglītības programma | 11011111 |  | V\_3826 | 25.08.2020. | 154 | 153 |
| Pamatizglītības 1. posma (1.–6. klase) izglītības programma | 11017111 |  | V\_3684 | 18.08.2020. | 156 | 156 |
|  |  |  |  | **Kopā:** | **310** | **309** |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
		1. dzīvesvietas maiņa - nav
		2. vēlme mainīt izglītības iestādi – nav
		3. cits iemesls - 1 izglītojamais (vecāki izvēlējās turpināt bērna izglītošanu tālmācības vidusskolā Rīgas komercskolā, pamatojot ar bērna talantu attīstīšanu)
	2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2023./2024. māc.g. (līdz 31.05.2024.) | 0 |  |
|  | Izglītības iestādē pieejamais atbalsta personāls izglītības iestādē, noslēdzot 2023./2024. māc.g. (līdz 31.05.2024.) | 5 – logopēds, bibliotekārs, sociālais pedagogs, psihologs, skolu māsa | Maza sociālā pedagoga un psihologa slodze. Psihologam 0,3, sociālajam pedagogam - 0,4, kas neļauj veikt pamatīgāku preventīvo darbu. Izglītības iestādē strādā divi pedagogi ar speciālā pedagoga izglītību, kas palīdz labāk realizēt preventīvo darbu izglītojamo ar mācīšanās problēmām apzināšanai, plānot turpmāko darbu, izstrādāt un īstenot individuālos plānus sadarbībā ar klašu audzinātājiem, izglītojamajiem un vecākiem. |

1. **Izglītības iestādes darbības pamatmērķi un prioritātes**
	1. Izglītības iestādes **misija** – veidot izglītības vidi, organizēt un īstenot izglītības procesu, kas nodrošina vispārējās pamatizglītības mērķu sasniegšanu, lai rezultātā skolēni attīstītu dzīvei 21. gadsimtā svarīgas zināšanas, prasmes un attieksmes, radot konkurētspējīgu, radošu, uz iniciatīvu vērstu personību.
	2. Izglītības iestādes **vīzija** par izglītojamo – mērķtiecīgs, zinātkārs, atbildīgs, pozitīvs, draudzīgs.
	3. Izglītības iestādes **vērtības** cilvēkcentrētā veidā – atbildība (pozitīva attieksme pret veicamo darbu, rūpes un pienākuma apziņa), tolerance (iecietība, cieņa pret līdzcilvēkiem), patriotisms (cieņpilna attieksme pret valsti, valodu, tās simboliem).
	4. 2023./2024. mācību gada darba prioritātes un sasniegtie rezultāti

|  |  |  |
| --- | --- | --- |
| **Prioritāte** | **Sasniedzamie rezultāti** | **Norāde par uzdevumu izpildi (Sasniegts/daļēji sasniegts/ Nav sasniegts) un komentārs** |
| Ieļaujoša un atbalstoša izglītības vide - uz vērtībām balstītas izglītības iestādes kultūras veidošana. **Mērķis:** direktoru līderības attīstības programmā apgūto zināšanu ieviešana izglītības iestādē, uzlabojot personālvadību un izglītības iestādes labbūtību. | Kvalitatīvi: 1) izstrādāta vai uzsākta izglītības iestādes darbinieku novērtēšanas aptauja, veikta datu apkopošana; 2) uzsākta darbinieku talantu programmas izstrāde izglītības iestādē, izvērtējot pedagogu iespējamo ieguldījumu izglītības iestādes tālākā attīstībā.Kvantitatīvi:1) izglītības iestāde regulāri (1x semestrī) iegūst datus un informāciju, kura apliecina, ka vismaz 90% aptaujāto izglītības iestādes mikroklimatu, fizisko un emocionālo vidi vērtē kā drošu. Aptaujās piedalās vismaz 50% iespējamo respondentu; 2) veikta ar fizisko un emocionālo drošību saistīto risku identificēšana un novēršana, izmantojot EMU Skolas aptaujas, līdz 90% respondentu izpildījuši aptauju, atbalsta personāls un klases audzinātāji līdz 90% veikuši nepieciešamās sarunas ar izglītojamiem, kam uzrādījies kāds no riskiem. | Daļēji sasniegts SR par darbinieku talantu programmas izstrādi un ieviešanu, izglītības iestādes darbinieku novērtēšanas aptauju - ņemot vērā darba apjomu, jau plānojot, tika pieļauts, ka plānotais mērķis realizējams 2 – 3 gadu laikā, jo prasa ieviešanas pakāpenību, darbinieku izglītošanu, iespējams, apmācību, kā arī laiku izstrādei un ieviešanai.EMU Skola bija pieejama tikai 2023./2024.m.g. 1.semestrī, kad arī tika veikta aptauja un darbs ar izglītojamajiem, kas, pēc aptaujas veikšanas, iekļāvās riska grupā. Plānotais rezultāts 90% apmērā tika pārsniegts. 2.semestrī izglītības iestāde pieteicās Profilakses un agrīnās intervences programmai KiVa. Iesaiste šajā programmā tika apstiprināta 2024. gada pavasarī un realizācija tiks uzsākta 2024./2025.m.g. |
| Kvalitatīvas mācības - izglītības iestādes kā mācīšanās organizācijas veidošana, attīstot izglītojamo un pedagogu kompetences, zināšanas, prasmes un iemaņas (lietpratība).**Mērķis** : izglītojamo potenciāla pilnveide, ikviena izglītojamā un pedagoga talantu attīstīšana, kompetences padziļināšana, turpinot veidot izglītības iestādi par mācīšanās organizāciju. | Kvalitatīvi:1) izstrādāta sistēma un definēti principi izglītības iestādei kā mācīšanās organizācijai - metodisko komisiju, jomu un darba grupu darba plānošana (darba grupu vadītāju apmācība), organizēšana ar mērķi uzlabot izglītības kvalitāti Kvantitatīvi:1) veiksmīgi tiek realizēts jaunais standarts;  2) pedagogu, vecāku un izglītojamo izpratnes padziļināšana par kompetencēs balstīto mācību saturu un vērtēšanas sistēmu (līdz 80% respondentu izprot būtisko); 3) pedagogu tālākizglītība atbilst 100% valsts prasībām un izglītības tendencēm; 4) izglītojamo sekmju, Ventspils Izglītības pārvaldes izstrādāto (1., 4. klašu) monitoringa darbu analīze, iegūto datu izmantošana ikdienas darbā ar mērķi uzlabot izglītojamo un pedagogu sniegumu, nodrošinot rezultātu virs vidējā pilsētā un/ vai ne zemāku kā 2022./2023.m.g.  | Sasniegts. |
| Veiksmīga izglītības pārvaldība - efektīva izglītības iestādes darbība, izstrādājot uz sadarbību vērstu attīstības plānu, ar mērķi nodrošināt nemainīgu vai augstāku izglītības kvalitāti mainīgos apstākļos:**Mērķis**: attīstības plāna izstrāde trīs gadiem, sākot no 2024./2025.mācību gada. | Kvalitatīvi:1) kopīgs, regulārs darbs attīstības plāna izstrādē sadarbībā ar dažādām mērķgrupām (plānošana, sastādīšana, izvērtēšana), organizējot Skolas padomes sēdes, vadības apspriedes, pedagoģiskās sēdes un skolotāju kopsapulces pēc vajadzības, izveidotās darba grupas sanāksmes; 2) Izglītības iestāde, iesaistoties visām mērķgrupām (pedagogiem, izglītojamiem, atbalsta personālam, vecākiem u.tml.), ir izstrādājusi attīstības plānu nākamajiem trīs mācību gadiem, sākot ar 2024./2025. mācību gadu, izvērtējusi sasniedzamos rezultātus (izpildes kritērijus); 3) izstrādātais attīstības plāns iesniegts saskaņošanai Ventspils Izglītības pārvaldē.  | Sasniegts |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2024./2025. mācību gadā (kvalitatīvi un kvantitatīvi)

|  |  |
| --- | --- |
| **Prioritāte** | **Sasniedzamie rezultāti** |
| Atbilstība izglītības mērķiem - vienādas izglītības iespējas atbilstoši izglītojamā spējām un vajadzībām. **Mērķis:** paaugstināt izglītības kvalitāti un efektivitāti, ieviešot inovācijas izglītības iestādē un nodrošinot iekļaujošas izglītības principus. | Kvantitatīvi:1)organizētas aptaujas par mācību procesu, izglītības kvalitāti, sadarbību un atbalstu izglītības iestādē dažādām mērķgrupām, veikta iegūto datu analīze;2) realizēts KiVa programmas 1.modulis izglītības iestādē, lai veidotu drošu un atbalstošu vidi izglītības iestādē, samazinājies problēmsituāciju skaits izglītības iestādē un tās nav eskalējušās, samazinājies sākotnējo gadījumu skaits, palielinājies to izglītojamo skaits, kuri cieš no mobinga; 3) nodrošināt izglītības pakalpojumu kvalitāti atbilstoši izglītojamo spējām ar iespēju turpināt izglītību citā mācību iestādē, 85% - 90% izglītojamo turpina izglītību Ventspils Valsts 1.ģimnāzijā 7.klasē;Kvalitatīvi:1)ieviesti emocionālās inteliģences principi izglītības iestādē, tiek veidota vērtībās balstīta izglītības iestādes kultūra;2)izstrādāta darbinieku talantu programma izglītības iestādē; 3) izstrādāta un pilnveidota izaugsmes programma "AUGT". |
| Kvalitatīvas mācības - izglītības iestādes kā mācīšanās organizācijas veidošana, attīstot izglītojamo un pedagogu kompetences, zināšanas, prasmes un iemaņas (lietpratība):**Mērķis -** izglītojamo potenciāla pilnveide, ikviena izglītojamā un pedagoga talantu attīstīšana, kompetences padziļināšana, turpinot veidot izglītības iestādi par mācīšanās organizāciju. | Kvantitatīvi:1) ieviesta izglītojamo sasniegumu vērtēšanas kārtība, uzlabota izglītības iestādes saimes izpratne par to (85%-95% respondentu izprot to);2) veikta izglītojamo sekmju, diagnosticējošo darbu analīze, iegūtie dati tiek analizēti un izmantoti ikdienas darbā ar mērķi uzlabot izglītojamo un pedagogu sniegumu, izglītojamo mācību rezultāti ne zemāki kā 2023./2024.m.g.;3) iegūts papildu finansējums (koeficients 1,3) pamatizglītības 1. posma (1. – 6. klases) programmas (ar augstākiem sasniedzamajiem rezultātiem kultūras izpratnes un pašizpausmes mākslā jomā – mūzika) realizācijai.Kvalitatīvi:1) padziļināta pedagogu, vecāku un izglītojamo izpratnes par kompetencēs balstīto mācību saturu un vērtēšanas sistēmu;2) skolas tiek veidota kā vērtībās balstīta mācīšanās organizācija;3) izglītības iestādē iedzīvinātas vērtības, izglītības iestādes saimei ir vienota izpratne par to integrēšanu ikdienā un ārpusstundu pasākumos. |
| Veiksmīga izglītības pārvaldība – efektīva izglītības iestādes darbība, ar mērķi nodrošināt nemainīgu vai augstāku izglītības kvalitāti mainīgos apstākļos:**Mērķis:** izglītības iestādes sagatavošana akreditācijai 2026.gadā un augstas izglītības kvalitātes nodrošināšana mainīgos apstākļos. | Kvantitatīvi:1) veiktas visu mēķgrupu aptaujas par labbūtību, mācīšanu un mācīšanos, veikta datu salīdzināšana ar iepriekšējo mācību gadu;2) organizētas *Edurio* aptaujas par izglītības iestādes darbību, vadītāja kompetencēm un veikta datu analīze, kas tiek ņemta vērā, gatavojoties akreditācijai;Kvalitatīvi:1) izveidota darba grupa, veikta darbu secības plānošana, prioritāšu noteikšana, gatavojoties izglītības iestādes akreditācijai;2) piesaistītas dažādas interešu grupu izglītības iestādes prioritāšu noteikšanā, attīstības virzienu dokumentācijas un iekšējo normatīvo aktu izstrādē un apspriešanā, piemēram, pedagogi, vecāki, izglītojamie, Ventspils Izglītības pārvalde; 4) apzinātas vides iespējamās pārmaiņas, samazinoties izglītojamo skaitam izglītības iestādē, sadarbībā ar pašvaldību izvērtēta iespēja saglabāt izglītojamo skaitu vismaz 301 augstākas izglītības kvalitātes un iekļaujošas izglītības nodrošināšanai. |

1. **Kritēriju izvērtējums**
	1. **Kritērija “Mācīšana un mācīšanās” stiprās puses un turpmākās attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītības iestādē tiek veikta mācību stundu/nodarbību vērošana ne mazāk kā 40% pedagogu, ko veic izglītības iestādes vadība, bet, lai iegūtu objektīvu informāciju par mācīšanas un mācīšanās procesa kvalitāti, tiek organizēta skolotāju savstarpējā stundu vērošana un analīze, kuras rezultāti atbilstoši kritērijiem tiek atspoguļoti vietnē *evpa.ventspils.lv* |  |
| Izglītības iestāde ir izveidojusi efektīvu sistēmu, kas lielākajai daļai izglītojamo ikdienas izglītības procesā nodrošina iespēju sasniegt labus mācību rezultātus, izmantojot pašvadītas mācīšanās principus, izglītojamo pašvērtējumu, stundas sasniedzamā rezultāta definēšanu, atbalsta personāla iesaisti. Izglītojamiem ir dota iespēja izkopt savus talantus, īpaša uzmanība tiek veltīta mūzikas padziļinātai apguvei. Izglītības iestādes izglītības programmas ar padziļinātu mūzikas apguvi izglītojamie (vairāk nekā 60%) piedalās vietējā, nacionālā un starptautiskā mēroga sacensībās, konkursos, izstādēs un regulāri gūst panākumus. | Identificēt izglītojamo stiprās puses un talantus un izveidot un ieviest aktivitāšu plānu šo talantu stiprināšanai un attīstībai. |
| Izglītības iestādē ir sistēma, kā tiek diagnosticēts un sniegts individualizēts un/vai personalizēts atbalsts izglītojamiem. Tās nodrošināšanā aktīvi sadarbojas pedagogi, atbalsta personāls un vecāki. Atbalsts atbilstoši viņu spējām un vajadzībām ir pieejams dažādiem izglītojamiem. Izglītības iestādē ir izglītojamie, kuriem ar direktora rīkojumu ir noteikti atbalsta pasākumi. |  |
| Izglītības iestāde, iesaistoties dažādām mērķgrupām (piemēram, administrācijai, pedagogiem, izglītojamiem, vecākiem), ir izstrādājusi mācību sasniegumu vērtēšanas kārtību, kas nodrošina katra izglītojamā izaugsmi. Tā ir sistēmiska, iekļaujoša, atklāta un metodiski daudzveidīga. Pedagogi izprot mācību sasniegumu vērtēšanas kārtību un pamatā ievēro to. Izglītojamie un vecāki ir informēti par mācību sasniegumu vērtēšanas kārtību, tai skaitā par iespējām uzlabot sniegumu, izprot formatīvās un summatīvās vērtēšanas atšķirības un sasniedzamos rezultātus. Izglītības iestādē strādā kvalificēti, profesionāli un atbalstoši pedagogi. Izglītības iestādes vadība sekmīgi risina problēmsituācijas, kuras rodas saistībā ar mācību sasniegumu vērtēšanu.  | Pilnveidot procedūras un digitālos rīkus, kas sekmētu ātrākas informācijas apriti par bērna sekmēm, motivāciju mācīties vai iespējamām problēmsituācijām. |
| Pēc nepieciešamības izglītojamiem ir iespējams uzlabot mācību sasniegumus un pilnveidot prasmes, apmeklējot konsultācijas un uzlabojot savu summatīvo vērtējumu atbilstoši vērtēšanas kārtībai, izglītības iestādē izstrādāts konsultāciju grafiks. Vērtēšanas kārtība paredz iespēju uzlabot vērtējumus noteiktam skaitam darbu semestrī, par to informēti vecāki. Izglītības iestādē darbojas atbalsta personāls, kas, sadarbībā ar klašu audzinātājiem un priekšmetu skolotājiem, izglītojamiem palīdz kvalitatīvāk apgūt mācību saturu. Iespēju robežās tiek nodrošināta otra pedagoga atbalsts mācību stundās. 2023./2024. m.g. 1.semestrī izglītības iestāde realizēja EMU Skolas programmu, kas palīdzēja savlaicīgi pamanīt problēmas un tās risināt. Tā kā 2.semestrī vairs nebija iespējas realizēt šo programmu, izglītības iestāde pieteicās Profilakses un agrīnās intervences programmai KiVa. Iesaiste šajā programmā tika apstiprināta šī mācību gada pavasarī.  | Pilnveidot izglītojamo pašvadītas mācīšanās prasmi, lai izglītojamais apzināti darbinātu un lietotu domāšanas, emocionālo procesu un uzvedības regulēšanas rīkus, lai pats savlaicīgi, sistemātiski apgūtu jaunas zināšanas un prasmes un būtu spējīgs pielāgotās jaunās vērtēšanas kārtības nosacījumiem 2024./2025.m.g., lai spētu bez citu pamudinājuma pats sevi motivēt nemitīgai izaugsmei, plānot, vadīt savu mācīšanos, kā arī novērtēt sasniegumus. |
| 2023./2024.m.g. 2. semestrī uzsākta izglītības iestādes izstrādātās izaugsmes programmas “AUGT” realizācija. Programmas ietvaros izglītojamie mācās novērtēt sevi un citus, pieņemt atšķirīgo, attīstīt līderības prasmes un atbildību, rūpību un līdzatbildību, iesaistīšanos lēmumu pieņemšanā un skolas dzīves organizēšanā. Programmā tiek akcentēta sevis izzināšana un savas uzvedības, tās seku un ietekmes uz citiem apzināšanās, pašvadības prasmju pilnveidošana. Nodarbībās tiek pilnveidota izpratne par savu un citu skolēnu talantiem, prasme noteikt mērķus, izvērtēt tos, precizēt un realizēt laikā un telpā, rēķinoties ar apkārtējiem. Programmas ietvaros bērni tiek mudināti objektīvi izvērt savu tālākizglītību, izvērtējot savas spējas, citu izglītības iestāžu prasības un piedāvājumu. Programmas izveidē aktīvi iesaistījās vecāki, piedāvājot savas idejas nodarbībām un vadot nodarbības klasē akcijas “Iekāp skolotāja kurpēs” ietvaros. |  |

**Secinājumi:** Izglītības iestādē izveidotais mācību stundu vērošanas plāns atbilstoši kritērijiem tiek uzsktīts par atbalstošu. To pierāda arī aptaujas.Vadoties no pedagogu aptauju rezultātiem, redzams, ka 60% respondentu uzskata, ka iegūtā pieredze un atgriezeniskā saite no skolas vadības pēc stundu vērošanas palīdz pilnveidot viņu darbu, 30% uzskata, ka drīzāk jā, bet 10% - reizēm. Kolēģu stundas vērot pedagogi dodas atbilstoši individuālai noslodzei, reizi semestrī (43%), reizi gadā (40%), reizi ceturksnī vai biežāk (17%). Jāņem vērā, ka Izglītības iestāde lielai daļai pedagogu nav vienīgā darba vieta un daļa pedagogu šeit strādā, piemēram, tikai vienu dienu. Atgriezeniskās saites saņemšana no kolēģiem tiek vērtēta pozitīvi un uztverta kā palīdzoša 43%, drīzāk palīdzoša 30% un reizēm noderīga 27%. Lai sekmētu produktīvu mācīšanos, svarīga arī ir vienota izpratne par vērtēšanas sistēmu Izglītības iestādē. 83% respondentu pedagogu uzskata, ka to izprot pilnībā, 17% - drīzāk izprot. Svarīgi saprast, kuri jautājumi par vērtēšanu vēl nav skaidri. No aptaujām redzams, ka kritiskais punkts ir atbalsta personāla nepietiekamība Izglītības iestādē (kā daļēji pietiekamu vai nepietiekamu to kopā vērtē 30% respondentu), jo Centra sākumskolā psihologa slodze ir 0,3, sociālā pedagoga – 0,4, logopēda 1,0, Izglītības iestādē nav tarificēts pedagoga palīgs, tas pēc pedagogu un vadības domām nav pietiekami. Lai nodrošinātu izglītojamajiem atbalstu, tiek veikta izglītojamajiem nepieciešamā atbalsta apzināšana (67%), piešķirts papildu laiks (60%) vai pielāgoti mācību materiāli vai atgādnes (40%). Izglītības iestādē ar direktora rīkojumu tiek noteikti atbalsta pasākumi izglītojamajiem un iespēju robežās nodrošināts otrs pedagogs klasē. Raksturojot mācīšanas un mācīšanās procesu Izglītības iestādē, izglītojamie norāda, ka vienmēr vai gandrīz vienmēr viņiem ir skaidrs, kas būs jāiemācās stundā 32%, bieži ir skaidrs – 60%, tikai 1% respondentu norādījis, ka nekad vai gandrīz nekad. Pēc aptauju rezultātiem lielāka uzmanība būtu jāvelta tam, lai veicinātu pašvadītu mācīšanos. 27% respondentu norāda, ka zina, kā viņi vislabāk iemācās, 51% - bieži, 13% reti, 1% nē, nekad vai gandrīz nekad, bet 8% ir grūti pateikt. Atbildot par vērtēšanu, redzams, ka Izglītības iestādē kopumā izglītojamie ir informēti par pārbaudes darba kritērijiem un kā izglītojamie tiks vērtēti (vienmēr vai gandrīz vienmēr 46%, jā, bieži – 41%, jā, bet reti – 13%). Izglītojamie arī izprot, kāpēc viņu vērtējums ir tieši tāds (jā – 36%, bieži – 48%, reti – 13%). Līdzīgi rezultāti ir arī jautājumā par to, vai tiek pārrunāti uzdevumu risinājumi, iegūtās atbildes un kļūdas ( jā – 47%, bieži – 44%, reti – 9%).

* 1. **Kritērija “Administratīvā efektivitāte” stiprās puses un turpmākas attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Vadītājs nodrošina efektīvu savas un iestādes darbības pašvērtēšanu un ar to saistīto attīstības plānošanu, izmantojot dažādas kvalitātes vērtēšanas metodes – individuālie mērķi, individuālās sarunas, *Edurio* aptaujas, pašvērtējums, iesaistot lielāko daļu izglītības iestādes mērķu grupu, tai skaitā vecākus. |  |
| Vadītājs ir deleģējis pienākumus un atbildību pārsvarā administrācijas darbiniekiem un pedagogiem, reizēm konkrētu vadības uzdevumu veikšanā iesaistot citu mērķgrupu pārstāvjus. Administrācijai un citiem iesaistītajiem ir izpratne par kopīgi sasniedzamajiem rezultātiem, izglītības iestādes prioritātēm un uzdevumiem, kā arī veidiem, kā nonākt pie sasniedzamā rezultāta. Vadītājs darbojas komandā, pēc nepieciešamības meklējot atbalstu pašvaldības vai valsts institūcijās. | Pārplānot direktora vietnieku pienākumus atbilstoši to atbildības jomai, izskaidrot iesaistes iespējas, izveidot sistēmu atgriezeniskās saites sniegšanai par paveikto. Motivēt un atbalstīt kolektīvu inovāciju ieviešanai izglītības iestādē. Pilnveidot metodisko komisiju un jomu darbu, veicinot to savstarpējo sadarbību. |
| Vadītājs izveidojis vadības komandu, kura nodrošina izglītības iestādes profesionālu pārvaldību un augstu darbības efektivitāti, nodrošinot kvalitatīvas mācības, labi organizētus un pārdomāti plānotus pasākumus, kā arī iekļaujošu vidi mērķu un prioritāšu sasniegšanai. Izstrādāta efektīva komunikācija ar vecākiem informācijas apmaiņai un dažādu situāciju risināšanai. |  |
| Vadītājs cenšas savu iespēju robežās nodrošināt un piesaistīt finanses, piemēram, Erasmus+ projekts, finansējums, kas tika piešķirts, piedaloties Ventspils valstspilsētas domes kultūras projektu konkursā - Ventspils Centra sākumskola 20 gadu jubilejas koncerts “Ar sauli ceļā”. | Piesaistīt finanšu resursus no dažādiem avotiem (sponsori, starptautiskie projekti, ziedojumi, vecāku biedrība, sadarbība ar vecākiem – piesaistīt kā pakalpojuma resursus). Veicināt finanšu resursu piesaisti un inovāciju ieviešanu, pārvarot dažādus izaicinājumus. |

**Secinājumi:** Izvērtējot aptauju rezultātus par administratīvo efektivitāti, secināms, ka pašnovērtējuma zinojumā izvērtētās Izglītības iestādes stiprās un vājās puses sakrīt ar darbinieku redzējumu (pilnībā sakrīt 47%, drīzāk sakrīt – 50%, 3% respondentu, kas atbilst 1 pedagogam, nevar atbildēt uz šo jautājumu). Aptauju rezultāti rāda, ka kolektīvam ar direktori sastrādāties ir ļoti viegli 40%, viegli – 50%, vidēji – 10%. Tas norāda uz labu savstarpēju komunikāciju un pieejamību dažādu jautājumu risināšanai. Izvērtējot sadarbību ar citiem Izglītības darbiniekiem, redzams, ka sadarbība veidojas ļoti viegli 43% respondentu, viegli – 50% un vidēji – 7% respondentu. Pozitīvi vērtējams (97% pozitīvu atbilžu) arī respondentu viedoklis par to, cik skaidra un kāda rīcība tiek sagaidīta no skolotājiem, lai sasniegtu skolas attīstības mērķus un prioritātes (ļoti skaidri – 50%, drīzāk skaidri – 47% un vidēji skaidri 3%, kas atbilst vienam respondentam).

 **3.3. Kritērija** **“Vadības profesionālā darbība” stiprās puses un turpmākas attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Vadītājam ir teicamas nepieciešamās zināšanas par iestādes darbības tiesiskuma jautājumiem un vadītāja atbildību, kas regulāri tiek papildinātas. Vadītājs nodrošina iestādes darbības tiesiskumu. Vadītājs veic regulāru normatīvo aktu atjaunošanu. | Papildināt zināšanas juridiskos jautājumos un finanšpratībā. |
| Vadītājs ikdienas darbā pielieto dažādas līderības stratēģijas un taktikas, kā arī, konsultējoties ar visiem iesaistītajiem, patstāvīgi, argumentēti un demokrātiski vada lēmumu, tai skaitā nepopulāru, pieņemšanas procesu, uzņemas atbildību un prot vadīt krīzes situācijas. | Būtu nepieciešams pilnveidot savu kompetenci juridisko jautājumu un konfliksituāciju risināšanā, kā arī veicināt prasmi ātri reaģēt krīzes situācijās. |
| Vadītāja runa ir skaidra, argumentēta un loģiska. Vadītājs spēj sniegt un saņemt dažādu atgriezenisko saiti, tā ir konkrēta un vērsta uz rīcības pilnveidi. Vadītājs spēj sniegt individuālu, pamatotu un argumentētu atbildi darbiniekiem, izglītojamajiem un vecākiem. Vadītājs ir atvērts komunikācijai un problēmu risināšanai, veidojot pozitīvu, uz mērķi vērstu sadarbību. |  |
| Vadītājs prot cieņpilni paust savu redzējumu, arī gadījumos, kad nepieciešams paust nepopulāru viedokli gan publiskajā, gan iekšējā komunikācijā. Vadītājs ir definējis personīgās vērtības un principus un konsekventi rīkojas saskaņā ar tiem. |  |
| Vadītājs īsteno savu darbību izglītības iestādē, ņemot vērā valstī noteiktos izglītības un nozares politikas plānošanas dokumentus, kā arī popularizē savas izglītības iestādes paveikto kā labas prakses piemēru valsts politikas īstenošanā. |  |
| Vadītājam ir ļoti labas zināšanas un izpratne par audzināšanas, mācīšanas un mācīšanās jautājumiem, lai vadītu izglītības iestādi, informācija par aktualitātēm pedagoģijā, skolvadībā un pārvaldībā, fragmentāras zināšanas par aktuālajiem pētījumiem. | Uzlabot un pilnveidot vadības zināšanas saistībā ar kompetenču pieejas realizēšanu, tai skaitā izglītojamo vērtēšanu, izglītības iestādē, nodrošinot informācijas apriti un dalīšanos pieredzē ar to saistītajos jautājumos. Ieviest inovācijas un/vai uzlabojumus audzināšanas, mācīšanas un mācīšanās jautājumos, pilnveidot izglītības iestādes izaugsmes programmu “AUGT”, izstrādāt tās darba plānu 2024./2025. m.g. 1.semestrim, precizēt 2.semestra tēmas un nodarbības. |

**Secinājumi:** Atbilstoši aptaujas datiemskolas direktore skaidri komunicē skolotājiem informāciju par jaunumiem un pārmaiņām: 57% respondentu atbilžu un 40% - drīzāk skaidri. Jautājumā par direktora iesasiti risinājuma meklēšanā būtiskās problēmsituācijās 30% respondentu atbild, ka direktore iesaistās vienmēr, 53% - lielākoties, dažreiz 1%, 7% respondentu norāda, ka nezina, un 7% (atbilst 2 respondentiem) norāda, ka šādu situāciju nav bijis. 97% pozitīvu atbilžu ir arī jautājumā par to, vai direktors ir piemērs citiem, savā ikdienas darbā paužot skolas vērtības, kas norāda, ka Izglītības iestāde virzās uz apzinātu skolas vērtīborientētas kultūras veidošanu. 96% pozitīvu atbilžu ir arī jautājumā par Izglītības iestādes vadības atbalstu jautājumos par audzināšanu, mācīšanu un mācīšanos. Divi respondenti norāda, ka atbalsts nav bijis nepieciešams vai nav vērsušies pēc atbalsta. Aptaujas rezultāti rāda, ka četras visvairāk pieminētās lomas, kuras raksturo direktora vadības stila stiprās puses ir 1) informācijas apstrādātājs, uzsver svarīgāko un skaidri nodod būtiskāko darbiniekiem, 2) komandas darba vadītājs, motivē, atbalsta, pārrauga darbiniekus, 3) informācijas ieguvējs, pirmais uzzina jaunumus, 4) skolas simbols, reprezentē skolu, redzams priekšplānā.

**3.4. Kritērija** **“Atbalsts un sadarbība” stiprās puses un turpmākas attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Vadītājs sadarbojas ar dibinātāju, lai definētu izglītības iestādes attīstības vīziju, stratēģiju un ikgadējās darba prioritātes un tās sekmīgi īstenotu, lai definētu un izvērtētu izglītības programmu mērķus un sasniedzamos rezultātus. |  |
| Vadītājs iesaistās sadarbībā, pārstāvot izglītības iestādi aktivitātēs, projektos, pasākumos. |  |
| Vadītājs veido izziņas un inovāciju organizācijas kultūru iestādē, ko raksturo personāla un izglītojamo atvērtība pārmaiņām, kā arī izpratne par to nepieciešamību un atbalsts pārmaiņu ieviešanai, bet ne vienmēr notiek sistemātisks darbs ar vecākiem, dibinātāju un vietējo kopienu izziņas un inovāciju organizācijas kultūras ilgtspējas nodrošināšanai. | Būtiski turpmākajos gados izglītības iestādi izveidot par vērtībās balstītu mācīšanās organizāciju, kur pedagogi ir ieinteresēti izglītības kvalitātes uzlabošanā un savstarpējā mērķtiecīgā sadarbībā, lai atvieglotu gatavošanos ikdienas mācību procesam un vienlaikus arī nodrošinātu atbalstu. |
| Vadītājs nodrošina savstarpēju mācīšanos, kā ietvaros tiek apkopota un uzkrāta zināšanu un mācīšanās pieredze, aktualizētas jaunākās pedagoģiskās atziņas, veicināta pieredzes apmaiņa, rasti radoši risinājumi, lai īstenotu sekmīgu izglītības programmu īstenošanu, iesaistās sadarbībā ar citām iestādēm. |  |
| Vadītājs nodrošina regulāru vecāku iesaisti izglītības iestādes darbībā, veido atbalsta sistēmu vecāku iniciatīvām, nodrošina proaktīvu vecāku un citu iesaistīto pušu interešu līdzsvarošanu un savstarpēju komunikāciju teicamā līmenī. | Lielāka uzmanība jāpievērš savlaicīgai un korektai vecāku informēšanas formai. |
| Vadītājs rada priekšnosacījumus un iniciē efektīvu skolas padomes darbību, iesaista to iestādes prioritāšu sasniegšanā, plāno vadības komandas atbalstu. | Jānodrošina Skolas padomes lielāka iesaiste informācijas apritē, organizējot īsas un precīzas informācijas nodošanu visiem vecākiem un daļu atbildības deleģējot Skolas padomē iesaistītajiem vecākiem, kā arī pēc nepieciešamības organizējot vecāku aptaujas, piemēram, par ēdināšanu, apmierinātību ar mācību procesu, informētību par darba organizāciju un izglītības iestādes prioritātēm, attīstības virzieniem. |

**Secinājumi:** Jautājumā par sadarbību ar pašvaldības institūcijām 97% ir pozitīvas atbildes, kopumā ikdienas un ārpusstundu darbā redzams, ka sadarbība notiek gan ar Digitālo centru, gan VIZIUM, gan bibliotēkām un muzejiem, gan ar citām Izglītības iestādēm, tai skaitā sadarbība notiek arī projekta *Latvijas skolas soma* ietvaros. Jaunu lietu vai inovāciju ieviešanu 93% respondenti vērtē kā ļoti pārdomātu un drīzāk pārdomātu. Arī jautājumā par pārmaiņu skaidrošanu, ieviešanas nepieciešamību aptaujā iegūti 93% pozitīvi respondentu vērtējumi, kas rāda, ka jaunumu ieviešana tiek skaidrota, pamatota un tiek veikts pamatīgs darbs gan pirms ieviešanas, gan tās laikā. 97% pozitīvu atbilžu ir arī jautājumā par skolotāju savstarpējo sadarbību. Viens respondents to uzskata par neaktīvu. Lai veicinātu skolotāju savstarpējo sadarbību, Izglītības iestādē tiek veidotas sadarbības grupas un iniciētas pedagogu savstarpējās stundu vērošanas un vēroto stundu analizēšana atbilstoši kritērijiem. Tāpat skolotāji savstarpēji dalās ar izstrādātajiem vai iegādātajiem materiāliem, tiek apmeklēti tālākizglītības kursi, kopīgi plānotas mācību stundas. Būtiski tas, ka 93% pozitīvas respondentu atbildes ir jautājumā par to, vai pedagogs skolā jūtas novērtēts kā profesionālis. Jautājumā par sniegto atbalstu un to, kādā veidā tiek novērtēti pedagogi, atbildēs tiek minēts, ka tā ir publiska vai personīga atzinība, naudas prēmijas vai piemaksas, pretimnākšana, nodrošinot eleastīgu darba laiku. Pedagogu vērtējumā Izglītības iestādes sadarbība ar skolēnu vecākiem tiek atzīta kā ļoti laba un laba.

**4. Informācija par lielākajiem īstenotajiem projektiem 2023./2024. mācību gadā**

* 1. Erasmus+ programmas Pamatdarbības Nr.2 (KA 2) “New life experiences”. Projekta ideja tika izstrādāta, ņemot vērā visās partnerskolās noteiktās vajadzības - palīdzēt skolēniem iepazīt savas kultūras un Eiropas kultūras mantojumu, vienlaikus veicinot un attīstot radošumu, izmantojot stāstus. Stāsti atspoguļo holistisku pieeju mācīšanai un mācībām, kas ļauj bērniem attīstīt viņu radošās spējas, pilnveidot komunikācijas prasmes un kritisko domāšanu. Rezultāts: nodrošināta izglītojamo dalība logo konkursā (iegūta 1. vieta, mūsu izglītības iestādes iesniegtais logo tiek izmantots par projekta logo); izveidots video par skolu un Ventspili, izveidota izglītības iestādes prezentācija, izstrādāti materiāli, kas izmantojami mācību procesā. 2021./ 2022. mācību gadā izglītības iestāde projekta ietvaros piedalījās trīs mobilitātēs Turcijā, Itālijā un Grieķijā, bet 2022./2023. mācību gadā Ventspils Centra sākumskola uzņēma partnerus Ventspilī un piedalījās mobilitātē Bulgārijā, gūstot pieredzi par iekļaujošo izglītību, metodēm tekstpratības veicināšanai un izklāstot savu pieredzi partnerskolu pedagogiem. Skolu apmaiņas partnerību projekta termiņš tika pagarināts par vienu gadu līdz 2023. gada 31. augustam Covid – 19 pandēmijas ietekmes dēļ. 2023./2024.m.g sākumā iesniegti visi pārskati un atskaites par projektu.
	2. 2003. gada februārī tika apstiprināts izglītības iestādes pieteikums Ventspils valstspilsētas domes kultūras projektu konkursam - Ventspils Centra sākumskola 20 gadu jubilejas koncerts “Ar sauli ceļā”. **Projekta mērķi un uzdevumi bija** uzsvērt un popularizēt mūzikas nozīmi harmoniskas personības attīstībā; veicināt daudzveidīgas mūzikas popularizēšanu sabiedrībā Ventspilī; akcentēt un popularizēt Ventspils Centra sākumskolas padziļinātās mūzikas apguves programmas nozīmi daudzu skolēnu karjeras izvēlē; izveidot kvalitatīvu koncertu ar skolas audzēkņu, skolotāju un pieaicināto viesu dalību; izkopt izglītojamo skatuvisko pieredzi.
1. **Informācija par institūcijām, ar kurām noslēgti sadarbības līgumi**

Kopš 2019. gada noslēgts sadarbības līgums ar profesionālās izglītības kompetences centru “Ventspils Mūzikas vidusskola” uz nenoteiktu laiku. Mērķis: nozares profesionālās izglītības procesa nodrošināšana, popularizēšana un attīstības veicināšana. Sadarbības līgums noslēgts, ņemot vērā Centra sākumskolas Pamatizglītības 1. posma izglītības programmas īstenošanas aspektus ar padziļinātu mūzikas apguvi. Sadarbības līgums paredz arī prakses vietu nodrošināšanu Mūzikas vidusskolas izglītojamajiem (izglītības programmu īstenošanai).

1. **Audzināšanas darba prioritātes trim gadiem un to ieviešana**

6.1. Prioritātes (bērncentrētas, domājot par izglītojamā personību).

2022./2023.m.g. Izglītojamā personiskās līderības, savas personības un valsts piederības apzināšanās pilnveide, psihoemocionālās labklājības uzlabošana skolā, caurviju prasmju pilnveidošana un pašvadītas mācīšanās veicināšana. Gatavošanās skolas 20 gadu jubilejai.

2023./2024.m.g. Izglītojamo nacionālās un valstiskās identitātes veidošana un patriotisma nostiprināšana. Izglītojamo pašiniciatīvas, atbildības un lepnuma par skolu un pilsētu veicināšana. Izglītojamo iesaistīšana interešu izglītībā.

2024./2025.m.g. Nodrošināt jēgpilnus un mērķtiecīgi organizētus ārpusstundu pasākumus izglītojamo pilsoniskajā, patriotiskajā un valstiskajā audzināšanā. Skolas pozitīva tēla veidošana sabiedrībā. Sekmēt izglītojamo individuālo kompetenču pilnveidi, spēju un talantu attīstīšanu, pilsonisko līdzdalību skolas, pilsētas un valsts dzīvē. Skolēnu labizjūtas veicināšana izglītības iestādē.

* 1. Izvērtējot iepriekšējā mācību perioda trīs gadu audzināšanas prioritāšu ieviešanu, secināms, ka izglītības iestādē liela uzmanība tiek veltīta pilsoniskās piederības, nacionālās un valstiskās identitātes nostiprināšanai, organizējot dažādus pasākumus, iesaistoties dažādās valstspilsētas organizētajās aktivitātēs, kas veicinājis izglītojamo pašiniciatīvu, atbildību un lepnumu par skolu un vietu, kur viņi mācās un dzīvo. Tikusi izvērtēta forma un veidi skolēnu pašpārvaldes lomas palielināšanai un vecāku iesaistei izglītības iestādes darba plānošanā (jaunā trīs gadu posma attīstības plāna izstrāde) un dažādu aktivitāšu organizēšanā. Audzināšanas darbs tiek plānots ar mērķi organizēt un īstenot mērķtiecīgu, uz sadarbību vērstu (starp skolēniem, skolotājiem un vecākiem) audzināšanas darbu Ventspils Centra sākumskolā formālajā, neformālajā izglītībā un ārpusstundu pasākumos, lai nodrošinātu iespēju katram izglītojamajam kļūt par radošu, motivētu, patstāvīgu, vispusīgi attīstītu, savu spēju izzinošu, rīcībspējīgu un atbildīgu personību sabiedrībā. Izglītības iestāde savu darbību plāno tā, lai veicinātu izglītojamā izpratni par vērtībām un tikumiem, sekmējot to iedzīvināšanu, bagātinātu kultūrvēsturisko pieredzi, stiprinātu piederību un lojalitāti ģimenei, klasei, skolai, sabiedrībai, valstij. 2023./2024.m.g. 2. semestrī uzsākta izglītības iestādes izstrādātās izaugsmes programmas “AUGT” realizācija. Šī mācību gada 1. semestrī iekļaujošas izglītības nodrošināšanai tika realizēta EMU Skola programma, kas atbalstīja klases audzinātājus un atbalsta komandu audzināšanas darbā, kā arī skolas vadības komandu skolas atbalsta sistēmas kvalitātes un efektivitātes izvērtēšanā un resursu plānošanā. 2023./2024. mācību gada 2.semestrī izglītības iestāde pieteicās Profilakses un agrīnās intervences programmai KiVa. Iesaiste šajā programmā tika apstiprināta šī mācību gada pavasarī.
1. **Citi sasniegumi**

7.1. Visa mācību gada laikāizglītojamie ar augstiem rezultātiem valstī, novadā un pilsētā piedalās konkursos, olimpiādēs un skatēs, piemēram, nominācija “Pētniecībā” (Latvijā) komandai, kura piedalījās olimpiādē – konkursā “Uzdrīksties! Domā! Dari!” (4 skolnieki), II pakāpe Latviešu valodas un literatūras valsts olimpiādē Latvijā, 5 izglītojamie uzvarēja Latvijas Republikas proklamēšanas 105. gadadienai veltītajā radošo darbu konkursā un bija iespēja tikties ar Latvijas valsts prezidentu E. Rinkēviču Rīgas pilī, 7., 11., 15., 16. vieta Starptautiskajā matemātikas konkursā “Ķengurs 2024” Latvijā, I pakāpe Kurzemes novada vispārizglītojošo skolu (ar augstākiem sasniedzamajiem rezultātiem) komandu olimpiādē mūzikā (6 izglītojamie), A un I pakāpe Skatuves runas konkursā Kurzemes novadā, divas 1. vietas un atzinība Valsts angļu valodas olimpiādē pilsētā un novadā (savās klašu grupās), divas 2. un viena 3. vieta Valsts latviešu un literatūras olimpiādē pilsētas un novada 2.posmā (savās klašu grupās), 3. vieta Latvijas Nacionālās bibliotēkas konkursā “Skaļās lasīšana”Ventspils reģionā, dalība Kurzemes reģiona vizuālās mākslas olimpiādē (2 izglītojamie), divas 1. vietas Ventspils valstpilsētas dizaina un tehnoloģiju olimpiādē “Piespraude kā dizaina produkts”, divas 1. vietas un 3. vieta Ventspils valstpilsētas vizuālās mākslas olimpiādē savā klašu grupā, 2. un 3. vieta atklātajā matemātikas olimpiādē, 2. vieta, 3. vieta un atzinība Ventspils valstpilsētas skolēnu matemātikas olimpiādē (savās klašu grupās), divas I pakāpes, piecas II pakāpes, divas III pakāpes Skatuves runas konkursā pilsētā, 1. vieta 5.kl. grupā, 2. vieta 3. klašu grupā, 3. vieta 2. klašu grupā Ventspils vispārizglītojošo skolu konkursā tehnoloģijās “DigITiņš 2024” (3 izglītojamo kaomandas), nominācija “Mazais stāstnieks” stāstnieku konkursā “Teci, teci, valodiņa” (5 izglītojamie), galvenā balva pašvaldības SIA “Ventspils labiekārtošanas kombināta” rīkotājā zīmējuma konkursā “Ūdens krāsās”.

Augsti rezultāti tika sasniegti arī mūzikā :

I pakāpe Latvijas Jauno pianistu festivālā Rīgā – Klavieres populārajā mūzikā un džezā, 2. un divas 3. vietas Rīgas Starptautiskajā jauno pianistu konkursā, I pakāpe radošo kameransambļu konkursā Grobiņā (flautu ansamblis, blokflautu ansamblis “Stabulītes”), A pakāpe zvanu ansamblim “Saules zvani”, I pakāpes 4 ansambļiem (grupa “Jautrie draugi”, flautu ansamblis, blokflautu ansamblis “Stabulītes”, metāla pūšaminstrumentu ansamblis) Latvijas izglītības iestāžu vokāli instrumentālo ansambļu, instrumentālo kolektīvu un popgrupu festivālā-konkursā “No baroka līdz rokam” Kurzemē, A pakāpe zēnu vokālajam ansamblim VISC Vokālajā mūzikas konkursā “Balsis 2024” gan pilsētā, gan Kurzemē, I pakāpe flautu ansamblim Solistu-instrumentālistu un instrumentālo ansambļu festivālā-konkursā “Ziemassvētki skan” Kurzemē, A pakāpe visiem četriem koriem Latvijas izglītības iestāžu koru konkursā, gatavojoties XIII Latvijas Skolu jaunatnes dziesmu un deju svētkiem pilsētā, trīs koriem Kurzemē.

Kopumā visās olimpiādēs, konkursos, skatēs piedalījās vairāk nekā 200 izglītojamie. Daudzi izglītojamie piedalījās vairākos pasākumos.

7.2.Izglītības iestādes informācija par galvenajiem secinājumiem:

7.2.1. pēc izglītojamo snieguma izvērtējuma valsts pārbaudes darbos par 2023./2024. mācību gadu – nav attiecināms;

7.2.2. par sasniegumiem valsts pārbaudes darbos pēdējo trīs gadu laikā – nav attiecināms.

7.3. Izglītības iestādes galvenie secinājumi par izglītojamo sniegumiem ikdienas mācībās.

2023./2024.m.g.izglītības iestādes prioritāte ir:

**Izglītojamo mācību sasniegumu vērtēšanas sistēmas pilnveide, lai vērtēšana veidotos par ikdienas atbalstu izglītojamā sniegumam:**

**Pedagogs:**

1. pedagogs mācību stundā atlasa, izmanto, ievieš metodes un paņēmienus, mērķtiecīgi attīstot skolēnu spēju domāt par savu mācīšanos.
2. ir skaidra izpratne par izmaiņām vērtēšanā. Individuāla tikšanās ar direktora vietnieci. Stājas spēkā ar 01.09.2023;
3. sadarbojas un dalās pieredzē ar kolēģiem, veido darba grupas jomās.

**Direktora vietnieks:**

1. plāno pieredzes apmaiņu, iepazīstot citu skolu pieredzi vērtēšanā un daloties pieredzē;
2. sadarboties un plānot vienotu vērtēšanu ar pilsētas sākumskolas jomu koordinatori un direktoru vietniekiem;
3. sekot līdzi ierakstiem e-klases žurnālos, pēc nepieciešamības veicot individuālas sarunas ar pedagogiem.

 Veicot šādas vērtēšanas kārtības izmaiņas, esam secinājuši, ka izglītojamiem gada laikā ir novērojama nopietnāka attieksme pret mācībām, mācību procesu. Ar lielāku atbildību izglītojamie sagatavojas pārbaudes darbiem, iepriekš apmeklē konsultācijas, lai veiksmīgāk sagatavotos pārbaudes darbiem, nevis lai labotu vērtējumus, kā tas tika novērots iepriekš.

 Mācību gada beigās šogad pirmo reizi izglītojamiem tika piedāvāta iespēja kārtot komplekso pārbaudes darbu atbilstoši Izglītības iestādes izglītojamo mācību sasniegumu vērtēšanas kārtības 5.19 un 5.20 punktiem:

* 1. Mācību gada noslēgumā skolēns var uzlabot vērtējumu **vienas balles robežās**. Ja skolēns izteicis vēlēšanos uzlabot vērtējumu, skolotājs izstrādā un piedāvā skolēnam rakstīt komplekso pārbaudes darbu par gada nozīmīgākajiem SR.
	2. Komplekso darbu veikšanu pedagogs plāno tā, lai vērtējumi e-klasē būtu ievadīti nedēļu pirms mācību gada beigām.

Ja sākotnēji tika iecerēts, ka šādā veidā tiks piedāvāta iespēja izglītojamiem uzlabot savus nepietiekamos vērtējumus, tad gada beigās pārliecinājāmies, ka mūsu izglītības iestādes izglītojamie izmantoja šādu iespēju, lai uzlabotu vērtējumu uz opimālu vai augstu vērtējumu. Veikt komplekso pārbaudes darbu izmantoja 5 izglītojamie, bet diemžēl nevienam neizdevās vienas balles robežās uzlabot savu gada vērtējumu priekšmetā.

 Atbilstoši skolas mācību darba prioritātei mācību gada laikā pedagogiem notika savstarpēja stundu vērošana, kuras mērķis bija iekļaut un mērķtiecīgi organizēt formatīvo vērtēšanu kā atbalstu ikdienas darbā skolēnu snieguma līmeņa diagnostikai un pašvērtējuma prasmju pilnveidei. Katrs skolotājs veica novērojumus kolēģa stundā, uzskaitot un apkopojot metodes vienotajā sistēmā, lai metodiskajā dienā varētu strādāt, analizēt un dalīties pieredzē ar daudzveidīgām mācību metodēm.

 Nākamajā mācību gadā strādāsim pie vērtēšanas kārtības pilnveidošanas un turpināsim darbu pie prioritātes, kuru esam jau iestrādājuši šajā mācību gadā, lai vērtēšana veidotos par ikdienas atbalstu izglītojamā sniegumam, lai pedagogi mācītos un pilnveidotu savu profesionālo meistarību, plānojot un organizējot mācību darbu stundās, atlasot, izmantojot, ieviešot metodes un paņēmienus, mērķtiecīgi attīstot skolēnu spēju domāt par savu mācīšanos.

\**Pašnovērtējuma kritēriju izvērtēšania izmantotās metodes: mācību stundu un nodarbību vērošana, individuālās sarunas, situāciju analīze, Edurio aptaujas, dokumentu analīze, sadarbība Skolas padomes ietbaros – fokusgrupu diskusijas..*